醫生紙

醫生紙，證明書一種，紙一張，醫生開畀病人，寫因乜傷乜病，以致唔啱做嘢幾多日咁，用以憑證病况。官方稱做醫生證明書。有啲地方法律，需要醫生紙做證明。

病人憑紙交畀公司或者老闆，以便請病假，咁就唔算曠工，故此又叫假紙、病假紙。有啲學校請病假要醫生紙，唔作曠課論。

由於涉及利益，有人會偽做醫生紙，咁歸入偽造文書一類，屬欺詐，唔少地方都係犯法。若果醫生作假證，亂發醫生紙，亦有串謀欺詐之罪。

文
英文一般寫做medical certificate，或者doctor's certificate。亦有人叫sick note。

證明書
醫生
文件